A ue inghirias, Matteu, gas'arriadu

A ue inghirias, Matteu, gas'arriadu
de pabiru et chentu libereddos,
che lattaju ch'jughet moitteddos
chi chircat ispazzare su cazadu?

Eà quantos, chena cherrer, has leadu
trinta soddos pro cussos tomigheddos,
sos chi non balent trinta dinareddos,
quantu, segundu cussu, has haer furadu?

Tue ses obbligadu a la torrare
intera, cussa summa male binta,
et no abbastat ancora a ti salvare.

T'imparat sa morale mancu istrinta,
cheres, Matteu, su dannu reparare?
Bendedi tue matessi a soddos trinta.